Document ID: 32007R1082

UREDBA KOMISIJE (ES) št. 1082/2007
z dne 19. septembra 2007
o določitvi obsega, v katerem se lahko odobrijo zahtevki za uvozna dovoljenja, vloženi septembra 2007, za nekatere proizvode iz sektorja perutninskega mesa v okviru Uredbe (ES) št. 2497/96
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (1), in zlasti člena 7(2) Uredbe,
ob upoštevanju naslednjega:
(1)
Uredba Komisije (ES) št. 2497/96 (2) določa postopke za uporabo sistema v sektorju perutninskega mesa, kakor je predviden v Pridružitvenem sporazumu med Skupnostjo in Izraelom.
(2)
Količine v zahtevkih za uvozna dovoljenja, vloženih v prvih sedmih dneh meseca septembra 2007 za podobdobje med 1. oktobrom in 31. decembrom 2007, so višje od razpoložljivih. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja -
SPREJELA NASLEDNJO UREDBO:
Člen 1
Za zahtevke za uvozna dovoljenja, vložene za podobdobje med 1. oktobrom in 31. decembrom 2007 na podlagi Uredbe (ES) št. 2497/96, se določijo koeficienti dodelitve iz Priloge k tej uredbi.
Člen 2
Ta uredba začne veljati 20. septembra 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. septembra 2007

Labels: 3
17
19